open-index/open-wikipedia-markdown huggingface dataset:
Inekon 12 Trio

**Inekon 12 Trio** — ტრამვაის ვაგონი, რომელსაც 2006 წლიდან აწარმოებს ჩეხური კომპანია **Inekon  Trams**, ოსტრავის ტრამვაის სარემონტო საამქროში. Inekon 12 Trio ექსპლუატაციაშია აშშ-ს ქალაქებში: ვაშინგტონი, პორტლენდი, სიეტლი.
## კონსტრუქცია
ვაგონი **Inekon 12 Trio** არის ნახევრადდაბალიატაკიანი, შესახსრული ტრამვაის ვაგონი, რომნელიც შეიქმნა Inekon 01 Trio-ს მიხედვით. Inekon 01 Trio და  Škoda 03T-ისგან განსხვავებით  Inekon 12 Trio არის ორმხრივი მიმართულების და განკუთვნილია აშშ-ს ქალაქებისთვის. ვაგონი შედგება სამი სექციისგან და ეყრდნობა ორ ურიკას. ვაგონს ორივე მხარეს აქვს სამ-სამი კარი,_ერთი ერთფრთიანი და ორი ორფრთიანი. ვაგონის იატაკის სიმაღლე (ლიანდაგის ზედაპირიდან) მაღალიატაკიან სექციებში 78 სმ-ია, ხოლო დაბალიატაკიანში_35 სმ. დაბალიატაკიანია სალონის ფართის 50%. ელექტროაღჭურვილობა განთავსებულია სახურავზე. ვაგონი აღჭურვილია კონდიცირების სისტემით.
## რესურსები ინტერნეტში
* Článek o zkušební jízdě vozu 12 Trio v Ostravě (včetně fotografií) 
* Reportáž o výrobě vozů Inekon 12 Trio pro Washington a Seattle

კატეგორია:ჩეხური ტრამვაის ვაგონები
ედუარდ ბერნ-ჯოუნზი

**ედუარდ კოლი ბერნ-ჯოუნზი** (; დ. 28 აგვისტო, 1833, ბირმინგემი — გ. 17 ივნისი, 1898, ლონდონი) — ინგლისელი ფერმწერი. სწავლობდა ოქსფორდის უნივერსიტეტში. მიეკუთვნებოდა პრერაფაელიტების უმცროს თაობას. 1859 და 1862 წლებში მუშაობდა იტალიაში. განიცადა დანტე გაბრიელ როსეტის და XV საუკუნის იტალიელ ფერმწერთა გავლენა. ლირიკულ და ლეგენდარულ თემებზე შექმნილი ბერნი-ჯოუნზის სურათები რამდენადმე მანერული და სტილიზებულია. ნამუშევრები: „სიყვარული ნანგრევებს შორის“ (1893, ტეიტის გალერეა, ლონდონი), აკვარელები (უმთავრესად 1864-1870), ილუსტრაციები; ვიტრაჟების გობელენებისა და მოზაიკების სურათები უილიამ მორისის სახელოსნოებისთვის.

## ლიტერატურა
## რესურსები ინტერნეტში
## სქოლიო
კატეგორია:პრერაფაელიტები
კატეგორია:ინგლისელი მხატვრები
კატეგორია:დაბადებული 28 აგვისტო
კატეგორია:დაბადებული 1833
კატეგორია:გარდაცვლილი 17 ივნისი
კატეგორია:გარდაცვლილი 1898
კატეგორია:მხატვრები ანბანის მიხედვით
ხარდინი

**ხარდინი** () — ქალაქი და მუნიციპალიტეტი კოლომბიაში, ანტიოკიის დეპარტამენტში. მდებარეობს ზღვის დონიდან 1.816 მეტრზე. 2005 წლის მონაცემებით, მოსახლეობა 14 323 ადამიანს შეადგენდა. ფართობი 224 კმ²-ია.

## იხილეთ აგრეთვე
* კოლომბიის ქალაქების სია

## რესურსები ინტერნეტში
**კოლომბიის მოსახლეობის 2005 წლის აღწერის მონაცემები — კოლომბიის სტატისტიკის ეროვნული დეპარტამენტი*  

კატეგორია:ანტიოკიის დეპარტამენტის მუნიციპალიტეტები და ქალაქები
ლა-უნიონი (ანტიოკია)

**ლა-უნიონი** () — ქალაქი და მუნიციპალიტეტი კოლუმბიაში, ანტიოკიის დეპარტამენტში. მდებარეობს ზღვის დონიდან 2.500 მეტრზე. 2005 წლის მონაცემებით, მოსახლეობა 17 836 ადამიანს შეადგენდა. ფართობი 198 კმ²-ია.

## კლიმატი
## იხილეთ აგრეთვე
* კოლუმბიის ქალაქების სია

## რესურსები ინტერნეტში
**კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი*  

## სქოლიო
კატეგორია:ანტიოკიის დეპარტამენტის მუნიციპალიტეტები და ქალაქები
მიხეილ გიორგაძე

**მიხეილ გიორგაძე** (დ. 25 აპრილი, 1967) — ქართველი წყალბურთელი, ეკონომისტი და პოლიტიკოსი. საქართველოს კულტურისა და ძეგლთა დაცვის მინისტრი 2014 წლის 23 ივლისიდან - 2017 წლის 15 დეკემბრამდე. 2017 წლის 15 დეკემბრიდან - 2018 წლის 15 ივლისამდე საქართველოს კულტურისა და სპორტის მინისტრი.  ამჟამად საქართველოს განათლების, მეცნიერების, კულტურისა და სპორტის მინისტრის მოადგილე.

1983-1992 წლებში საქართველოს წყალბურთის ეროვნული გუნდის წევრი, თბილისის „დინამოს” წყალბურთის გუნდის წევრი, საბჭოთა კავშირის წყალბურთის ნაკრების წევრი. 1984-1991 წლებში სწავლობდა თბილისის სახელმწიფო უნივერსიტეტი ეკონომიკის ფაკულტეტზე. მისი დასრულების შემდეგ, 1992-1993 წლებში, იყო სახელმწიფო მრჩეველი საქართველოს მინისტრთა კაბინეტის ეკონომიკის დეპარტამენტში. 1993-1994 წლებში საგარეო ეკონომიკური საკითხების კომიტეტის, საერთაშორისო ეკონომიკური ორგანიზაციების დეპარტამენტის უფროსად მუშაობდა.

1994-1997 წლებში იყო არასამთავრობო ორგანიზაცია „მსოფლიო ლაბორატორიის" პროექტების მენეჯერი, ხოლო 1998 წლიდან 2014 წლის ივლისამდე — შპს „ისთერნ პრომოუშენის“ გენერალური მენეჯერი, რომელიც ჯაზ-ფესტივალებს უწევს საქართველოში ორგანიზებას. პარალელურად, 2005-2014 წლებში იყო თბილისის საკონცერტო დარბაზის დირექტორთა საბჭოს წევრიც.

2014-2016 წლებში საქართველოს კულტურისა და ძეგლთა დაცვის მინისტრი​; 2017-2018 წლებში საქართველოს კულტურისა და სპორტის მინისტრი​; 2018 წლიდან დღემდე საქართველოს განათლების, მეცნიერების, კულტურისა და სპორტის მინისტრის პირველი მოადგილე;

## რესურსები ინტერნეტში 
* სტრუქტურა . საქართველოს კულტურისა და ძეგლთა დაცვის სამინისტრო
* 
* მიხეილ გიორგაძე - ბიოგრაფია 

## სქოლიო 
კატეგორია:ქართველი ეკონომისტები
კატეგორია:საქართველოს კულტურისა და ძეგლთა დაცვის მინისტრები
კატეგორია:დაბადებული 1967
კატეგორია:დაბადებული 25 აპრილი
მიხეილ
ლუდვიგ ფონ ბერტალანფი

**კარლ ლუდვიგ ფონ ბერტალანფი** ( დ. 19 სექტემბერი, 1901 — გ. 12 ივნისი, 1972) — ავსტრიელი ფილოსოფოსი და ბიოლოგი. 1934–1948 წლებში ვენის, 1942 წლიდან აშშ-ისა და კანადის სხვადასხვა უნივერსიტეტების პროფესორი. ნეოვიტალიზმის წარმომადგენელი. შექმნა „სისტემათა ზოგადი თეორია“, რომლის თანახმად სასიცოცხლო პროცესების ჰარმონია და კოორდინაცია აიხსნება „იმანენტური ძალების ცოცხალი სისტემის“ არსებობით. მისი მატარებელია ფორმების მწარმოებელი ნივთიერებები, რომლებიც იქმნება ე. წ. „ფორმათა პოტენციალით“.

## ლიტერატურა
## რესურსები ინტერნეტში
## სქოლიო
კატეგორია:ავსტრიელი ბიოლოგები
კატეგორია:ამერიკელი ბიოლოგები
კატეგორია:კანადელი ბიოლოგები
კატეგორია:დაბადებული 1901
კატეგორია:გარდაცვლილი 1972
კატეგორია:ვენაში დაბადებულები
შონ იანგი

**შონ იანგი** ( დ. 20 ნოემბერი, 1959) — ამერიკელი მსახიობი. პოპულარული იყო 1980-იან წლებში. ცნობილია შესრულებული როლებით ფილმებში: „სამართებელზე მორბენალი“ (1982), „დიუნა“ (1984), „გამოსავალი არ არის“ (1987), „უოლ სტრიტი“ (1987) „ბიძაშვილები“ (1989).

## ბიოგრაფია 
დაიბადა ქალაქ ლუისვილში, მამამისის ახალი ამბების სამსახურის პროდიუსერისა და ჟურნალისტის დონალდ იანგისა და დედამისის, სცენარისტისა და ჟურნალისტის ლი გათრის ოჯახში. ნაწილობრივ ირლანდიური წარმოშობისაა. სწავლობდა კლივლენდის უმაღლეს სკოლაში. შემდეგ სწავლა განაგრძო ინტერლოკენის ხელოვნების აკადემიაში; ნიუ-იორკში სწავლობდა აგრეთვე ამერიკული ბალეტის სკოლაში. მანამ სანამ მსახიობი გახდებოდა მუშაობდა მოდელად და მოცეკვავედ.

მისი კინოდებიუტი შედგა 1980 წელს ფილმში „ჯეინ ოსტინი მანჰეტენში“. 1982 წელს ჰარისონ ფორდთან ერთად ითამაშა კლასიკურ სამეცნიერო ფანტასტიკურ ფილმში „სამართებელზე მორბენალი“, სადაც შეასრულა რეიჩელის როლი. 1987 წელს პატარა როლი მიიღო ფილმში „უოლ სტრიტი“, სადაც მაიკლ დუგლასის პერსონაჟის გორდონ გეკოს მეეუღლის როლი შეასრულა. მისი ცნობილი ფილმებია: „გამოსავალი არ არის“, „დიუნა“ , საბედისწერო ინსტინქტი და სხვა. 2000 წლიდან მოყოლებული გამოჩნდა დამოუკდებელ ფილმებსა და ამერიკულ ტელესერიალებში. 2005 წელს ოთხი თვე რუსეთში იმყოფებოდა, სადაც მონაწილეობას იღებდა ტელესერიალში „ესენინი“. 2007 წელს პატარა როლი მიიღო ტელესერიალში „One Tree Hill“.

1990–2002 წლებში ქორწინებაში იმყოფებოდა რობერტ ლუხანთან. ჰყავს ორი შვილი.

## რესურსები ინტერნეტში
*
*
*
*

კატეგორია:ამერიკელი მსახიობები
კატეგორია:დაბადებული 1959
კატეგორია:დაბადებული 20 ნოემბერი
კატეგორია:XX საუკუნის ამერიკელი ქალი მსახიობები
კატეგორია:ცოცხალი ადამიანები
მორონი (ბუენოს-აირესი)

**მორონი** () — ქალაქი არგენტინაში. მდებარეობს ბუენოს-აირესის პროვინციაში. 2001 წლის მონაცემებით, მოსახლეობა შეადგენს 92 725 კაცს.

## იხილეთ აგრეთვე
* არგენტინის ქალაქების სია

## რესურსები ინტერნეტში
* მუნიციპალიტეტის ინფორმაცია 
* El Diario de Morón  (გაზეთი) 

კატეგორია:ბუენოს-აირესის პროვინციის ქალაქები
მაიპუ

**მაიპუ** () — ქალაქი არგენტინაში. მდებარეობს მენდოსას პროვინციაში. 2001 წლის მონაცემებით, მოსახლეობა შეადგენს 89 433 კაცს.

## იხილეთ აგრეთვე
* არგენტინის ქალაქების სია

## რესურსები ინტერნეტში
* ინფორმაცია მაიპუს შესახებ

კატეგორია:მენდოსას პროვინციის ქალაქები
ანტიგუისა და ბარბუდის გერბი

**ანტიგუისა და ბარბუდის გერბი** — ანტიგუისა და ბარბუდის სახელმწიფო სიმბოლო დროშასა და ჰიმნთან ერთად.

გერბის დიზაინი შექმნა კრისტოფერ გორდონმა 1966 წელს. ოფიციალურად დაამტკიცეს 1967 წლის 16 თებერვალს. გერბის სიმბოლიზმი უფრო კომპლექსურია ვიდრე დროშისა, თუმცა მრავალი სიმბოლო საერთოა.

გერბის თავზე გამოსახულია ანანასი, მცენარე, რომლითაც ცნობილია ეს ქვეყანა. გერბზე ანანასის გარდა გამოსახულია წითელი ჰიბისკუსი, შაქრის ლერწამი და იუკა.

ფარის ზედა ნაწილში გამოსახულია ოქროსფერი მზე (ისევე, როგორც დროშაზე), რომელიც ამოდის თეთრ-ლურჯი ზღვიდან. შავი ფონი მზის უკან განასახიერებს ქვეყნის აფრიკული წარმოშობის მოქალაქეებს. ფარის ძირში, მწვანე მდელოზე, ზღვის პირას გამოსახულია სტილიზებული შაქრის ქარხანა.

გერბის ძირში გამოსახულია სადევიზე ლენტი დევიზით „თუ ყოველი ეცდება ყველა მიაღწევს მიზანს” („Each Endeavouring, All Achieving” ლათინური დამწერლობით).

## რესურსები ინტერნეტში 
* Coat of arms of Bahamas In The World All Countries Coat of arms

კატეგორია:ანტიგუისა და ბარბუდის ეროვნული სიმბოლოები
კატეგორია:სახელმწიფო გერბები
კატეგორია:გერბები მზის გამოსახულებით
კატეგორია:გერბები ანბანის მიხედვით
სიცოცხლის უფლება

**სიცოცხლის უფლება** — ადამიანის უფლებების კონცეფციაში ერთ-ერთი ფუნდამენტური და აბსოლუტური უფლება. ის გულისხმობს, რომ ყოველ ადამიანს აქვს სიცოცხლის თანდაყოლილი უფლება. ეს უფლება კანონითაა დაცული. არ შეიძლება ადამიანის სიცოცხლის თვითნებური აღკვეთა. სიცოცხლის უფლება იწყება ადამიანის დაბადების მომენტიდან და მთავრდება გარდაცვალების (ტვინის უჯრედების ფუნქციონირების შეუქცევადად შეწყვეტა) მომენტში. სიცოცხლის უფლება ერთი მხრივ სახელმწიფოს ადამიანის სიცოცხლის ხელყოფას უკრძალავს (ნეგატიური ვალდებულება), მეორე მხრივ მისი სიცოცხლის აქტიურად დაცვას ავალდებულებს (პოზიტიური ვალდებულება)

სიცოცხლის უფლება განეკუთვნება ბუნებით უფლებათა რიგს. ის არ ექვემდებარება დათქმებსა და გადახვევებს, გარდა საერთაშორისო სამართალში დაშვებული გამონაკლისისა იმ შემთხვევაში, როცა კანონზომიერ საომარ მოქმედებებს შედეგად მოსდევს სიცოცხლის ხელყოფა. აგრეთვე გამონაკლისია შემთხვევა, როდესაც კანონით გათვალისწინებულ შემთხვევაში პირს სასამართლო სასიკვდილო განაჩენს გამოუტანს. სიცოცხლის ხელყოფა მართლზომიერი ქმედებაა აუცილებელი მოგერიების დროს.

სიცოცხლის უფლება დაცულია ადამიანის უფლებათა საყოველთაო დეკლარაციიის მე-3 მუხლით. საქართველოს კონსტიტუციაში სიცოცხლის უფლება დაცულია მე-10 მუხლით: „ადამიანის სიცოცხლე დაცულია. სიკვდილით დასჯა აკრძალულია“.

სიცოცხლის უფლება ხშირად ირღვევა. ფართო მასშტაბებით განხორციელებული გარკვეული ჯგუფის სიცოცხლის აღკვეთა შეიძლება გაუთანაბრდეს გენოციდს, რაც აკრძალულია საერთაშორისო სამართლით. სიცოცხლის უფლება უკავშირდება ისეთ თემებს, როგორიცაა ევთანაზია, სიკვდილით დასჯა, აბორტი, აუცილებელი მოგერიება და სხვა.

## სიკვდილით დასჯა
საერთაშორისო პაქტი სამოქალაქო და პოლიტიკური უფლებათა შესახებ არ ავალდებულებს წევრ სახელმწიფოებს სიკვდილით დასჯის გაუქმებას, მაგრამ შესაძლებლად მიიჩნევს მის გამოყენებას მხოლოდ ყველაზე მძიმე დანაშაულისათვის. სიკვდილით დასჯა არ გამოიყენება 18 წელზე ახალგაზრდა პირთა და ფეხმძიმეთა მიმართ. საქართველოში სიკვდილით დასჯა გაუქმებულია 1997 წლიდან.

## ლიტერატურა
*სამოქალაქო განათლების ლექსიკონი გვ. 230 — თბილისი, 2011 ISBN 978-9941-0-3354-4
*დემოკრატია და მოქალაქეობა გვ. 142-143 — თბილისი, 2011 ISBN 978-9941-0-3667-5

## რესურსები ინტერნეტში
*ადამიანის უფლებათა ლექსიკონი გვ. 128 — თბილისი, 1999
*Civil ენციკლოპედიური ლექსიკონი
*სიცოცხლის უფლება სხვადასხვა საკანონმდებლო აქტებში

კატეგორია:ადამიანის უფლებები
ლუი ბლერიო

**ლუი ბლერიო** (; დ. 1 ივლისი, 1872, კამბრე — გ. 1 აგვისტო, 1936, პარიზი) — ფრანგი ინჟინერი, თვითმფრინავების კონსტრუქტორი და პილოტი, ავიაციის ერთ-ერთი პიონერი. 1900 წლიდან დაიწყო პლანერებისა და ირნიტოპტერების აგება, 1906 წლიდან თვითმფრინავებისა. 1909 წელს პირველმა გადაუფრინა ლა-მანშის სრუტეს. ბლერიოს სისტემის თვითმფრინავები შემდგომ ფართოდ გავრცელდა საფრანგეთის ავიაციაში.

## ლიტერატურა
## რესურსები ინტერნეტში
## სქოლიო
კატეგორია:ფრანგი ინჟინრები
კატეგორია:ფრანგი ავიაკონსტრუქტორები
კატეგორია:დაბადებული 1 ივლისი
კატეგორია:დაბადებული 1872
კატეგორია:გარდაცვლილი 1936
ბარბადოსის გერბი

**ბარბადოსის გერბი** — ბარბადოსის ერთ-ერთი სახელმწიფო სიმბოლო.

ბარბადოსის გერბი მიიღეს 1966 წლის 14 თებერვალს ელისაბედ II-ის განკარგულებით. ბრიტანეთის კარბის ზღვის აუზის ყოფილი სამფლობელოების გერბების მსგავსად, ბარბადოსის გერბზეც გამოსახულია ჩაფხუტი თავზე ეროვნული სიმბოლოთი და ფარი მის ქვეშ რომელიც ორ ცხოველს უჭირავს.

ჩაფხუტის თავზე გამოსახულია შავი ფერის მკლავი, რომელსაც ორი გადაჯვარედინებული შაქრის ლერწმის ღერო უკავია, რომელთა გადაკვეთაც ძლიერ ემსგავსება წმ. ანდრია მოციქულის ჯვარს. ეს ბარბადოსში შაქრის მრეწველობას გამოხატავს, ასევე ბარბადოსი დამოუკიდებლობის დღეს ანდრია პირველწოდებულის ხსენების დღეს აღნიშნავს.

ფარი ოქროსფერია. მასზე გამოსახულია ეროვნული ყვავილების წყვილი და ლეღვის ხე მათ შორის. ფარი უჭირავთ დელფინსა და ვარხვს. ისინი თევზჭერის მრეწველობასა და ვარხვების კუნძულს აღნიშნავენ.

## რესურსები ინტერნეტში 
* Coat of arms of Barbados In The World All Countries Coat of arms
*Coat of Arms
* The Barbados Parliament: Independence

კატეგორია:ბარბადოსის ეროვნული სიმბოლოები
კატეგორია:სახელმწიფო გერბები
კატეგორია:გერბები ფრინველების გამოსახულებით
კატეგორია:გერბები თევზის გამოსახულებით
კატეგორია:გერბები ხის გამოსახულებით
კატეგორია:გერბები ანბანის მიხედვით
უსტი-ნად-ორლიცი

**უსტი-ნად-ორლიცი** (ჩეხ. Ústí nad Orlicí) — ქალაქი ჩეხეთში, პარდუბიცის მხარეში, უსტი-ნად-ორლიცის რაიონში, 14 ათასზე მეტი მცხ. უსტი-ნად-ორლიცის რაიონის ცენტრი. გაშენებულია მდინარეების ტრშებოვკისა და ტიხა-ორლიცეს შესართავთან, ჩესკა-ტრშებოვადან დაახლ. 10 კმ. 
## ისტორია
ქალაქი წერილობით წყაროებში პირველად იხსენიება XIII ს-ში, ოტაკარ II-ის მეფობის დროს, როცა დაიწყო ამ ძველი სლავური დასახლების ზრდა. ამ პერიოდში მოსახლეობის უმრავლესობა თავს ირჩენდა სოფლის მეურნეობით და შინა ფეიქრობით. XIX ს-ის 50-იან წლებში პრაღა-ოლომოუცის რკინიგზის მშენებლობის წყალობით ქალაქში განვითარდა ტექსტილის ქარხნული წარმოება.

## დამეგობრებული ქალაქები 
*  ამბერგი, გერმანია
*  ბისტრჟიცა-კლოძკა, პოლონეთი
*  მასა-მარტანა, იტალია
*  ბერლინი-ნიუკიოლნი, გერმანია
*  პოპრადი, სლოვაკეთი

## გალერეა 

File:Ústí nad Orlicí, moje fotka.jpg|ქალაქის საბჭო
File:Ústí nad Orlicí - Town Hall.jpg|ქალაქის საბჭო
File:Ústí nad Orlicí - Church of the Assumption.jpg|ღვთისმშობლის მიძინების ტაძარი
File:Ústí nad Orlicí - Church of the Assumption (inside).jpg|ღვთისმშობლის მიძინების ტაძრის ინტერიერი
File:Ústí nad Orlicí - Deanery.jpg|ტაძრის მისაღები
File:Ústí nad Orlicí - Roškot's Theatre.jpg|როშკოტის თეატრი

## ლიტერატურა
* HACKENSCHMIED, V. Zd. *Z lidového vypravování na Lanškrounsku a Ústecku n. O.* IN: Český lid 1930, str. 255 – 259.
* STEJSKAL, Martin; MARENČIN, Albert.* Labyrintem tajemna.* Praha: Paseka, 1991.

## რესურსები ინტერნეტში
* ქალაქის ოფიციალური საიტი 
* საინფორმაციო სერვერი 

## სქოლიო
კატეგორია:პარდუბიცის მხარის ქალაქები
შოტლანდიის საფეხბურთო ჟურნალისტთა ასოციაციის წლის ახალგაზრდა მოთამაშე

[thumb|right|upright|[ჯეიმზ მაკფადენი — ჯილდოს პირველი მფლობელი]]
[thumb|right|upright|[ზურაბ ხიზანიშვილი — ჯილდოს ერთადერთი არაშოტლანდიელი მფლობელი]]
[thumb|right|upright|[კრეიგ გორდონი|გორდონი დაჯილდოვდა 2004 წელს]]
**წლის ახალგაზრდა ფეხბურთელი შოტლანდიის საფეხბურთო ჟურნალისტთა ასოციაციის ვერსიით** (ხშირად **წლის ახალგაზრდა ფეხბურთელი შსჟა-ის ვერსიით**, ან მოკლედ **შოტლანდის წლის ახალგაზრდა ფეხბურთელი**) (, — ყოველწლიური ჯილდო, რომელიც გაიცემა შოტლანდიური ფეხბურთის წლის საუკეთესო ახალგაზრდა (23 წლამდე) ფეხბურთელზე. ჯილდოს კანდიდატების მოკლე სია შედგენილია შოტლანდიის საფეხბურთო ჟურნალისტთა ასოციაციის წევრების მიერ, რომლებიც ხმის მიცემით არჩევენ გამარჯვებულს. პრიზი პირველად გაიცა 2002 წელს და გამარჯვებული გახდა „მოტერუელის“ თავდამსხმელს, ჯეიმზ მაკფადენს. ზურაბ ხიზანიშვილი იყო პირველი და დღემდე უკანასკნელი არაშოტლანდიელი ფეხბურთელი, რომელმაც შეძლო ამ ჯილდოს მოპოვება.

## გამარჯვებულები 
### გამარჯვებულთა სია 
### გამარჯვებულები კლუბების მიხედვით 
### გამარჯვებულები ქვეყნების მიხედვით 
## სქოლიო 
კატეგორია:საფეხბურთო ჯილდოები
ბელიზის გერბი

**ბელიზის სახელმწიფო გერბი** — ბელიზის ერთ-ერთი სახელმწიფო სიმბოლო.

ბელიზის გერბი მიიღეს 1981 წელს. ის მხოლოდ მცირედ განსხვავდება ბრიტანული მმართველობის დროინდელი გერბისაგან. გერბის ყველა დანარჩენ სიმბოლოს გარს ერტყმის ორმოცდაათფოთლიანი გვირგვინი. ფარის თავზე გამოსახულია ამერიკული წითელი ხე, ხოლო ფარის დაბლა სადევიზო ლენტი ეროვნული დევიზით.

## რესურსები ინტერნეტში 
* Arms of BELIZE

კატეგორია:ბელიზის ეროვნული სიმბოლოები
კატეგორია:გერბები გემის გამოსახულებით
კატეგორია:სახელმწიფო გერბები
კატეგორია:გერბები ხის გამოსახულებით
კატეგორია:გერბები ანბანის მიხედვით
გარეჯის სერი

**გარეჯის სერი**, **უდაბნოს ქედი** — დაბალი სუბგანედური სერი საქართველოში, საგარეჯოს მუნიციპალიტეტში. მდებარეობს ივრის ზეგანზე. სიგრძე 10–11 კმ. უმაღლესი წერტილია მთა უდაბნო (879 მ, საქართველო–აზერბაიჯანის საზღვარი), რომლის ჩრდილო კალთაზე მდებარეობს ქართული სამონასტრო კომპლექსი დავითგარეჯა. ანტიკლინური ასიმეტრიული ქედია. ჩრდილოეთი კალთა ციცაბოა, ზოგან ფლატეებიანი, სამხრეთი — შედარებით დამრეცი. აგებულია ნეოგენური (მეოტური და პონტური) კონგლომერატებით, ქვიშაქვებითა და თიხნარებით. ჩრდილოეთი კალთა შემოსილია ჯაგეკლიანი ბუჩქნარით. გარეჯის სერზე და მიმდებარე ტერიტორიაზე იზრდება გარეჯის სალბი (Salvia garedji), რომელიც საქართველოს წითელ ნუსხაშია შეტანილი გავრცელების მცირე არეალის და მისი სავარაუდო შემცირების მიზნით.

## სქოლიო
კატეგორია:კახეთის მხარის ქედები
ნარინიო (ანტიოკია)

**ნარინიო** () — ქალაქი და მუნიციპალიტეტი კოლუმბიაში, ანტიოკიის დეპარტამენტში. მდებარეობს ზღვის დონიდან 1.465 მეტრზე. 2005 წლის მონაცემებით, მოსახლეობა 9 043 ადამიანს შეადგენდა. ფართობი 313 კმ²-ია.

## კლიმატი
## იხილეთ აგრეთვე
* კოლუმბიის ქალაქების სია

## რესურსები ინტერნეტში
**კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი*  

## სქოლიო
კატეგორია:ანტიოკიის დეპარტამენტის მუნიციპალიტეტები და ქალაქები
ვსევოლოდ გარშინი

**ვსევოლოდ გარშინი** (; დ. 14  თებერვალი [ ძვ. სტ. 2 თებერვალი], 1855, მამული პრიატნაია-დოლინა — გ.  5 აპრილი [ ძვ. სტ. 24 მარტი], 1888, სანქტ-პეტერბურგი) — რუსი მწერალი, პოეტი, ლიტერატურული კრიტიკოსი. მისი პირველი ნაწარმოები 1876 წელს დაიბეჭდა. 1877 წელს მოხალისედ წავიდა რუსეთ-თურქეთის ომში. ომში მიღებული შთაბეჭდილებანი ასახა მოთხრობებში: „ოთხი დღე“ (1877), „მხდალი“ (1879) და სხვა. გარშინის შემოქმედებაში დიდი ადგილი აქვს დათმობილი პიროვნების ტრაგედიას იმდროინდელი სოციალური წყობის პირობებში („შემთხვევა“, 1878; „ნადეჟდა ნიკოლაევნა“, 1885; „მხატვრები“, 1879; „შეხვედრა“, 1879). იგი ალეგორიული ფორმით უმღერის თავისუფლებისთვის მებრძოლ ადამიანებს („სამხრეთის პალმა“, 1880; „წითელი ყვავილი“, 1883). გარშინის მოთხრობებისთვის დამახასიათებელია სიუჟეტის სისადავე, ფსიქოლოგიური დაძაბულობა და ღრმა ლირიზმი. მისი მოთხრობები თარგმნილია ქართულად („ოთხი დღე“, „მხდალი“, „სიგნალი“, „წითელი ყვავილი“ და სხვა.)

## ლიტერატურა
## რესურსები ინტერნეტში
## სქოლიო
კატეგორია:რუსი მწერლები
კატეგორია:რუსი კრიტიკოსები
კატეგორია:რუსი პოეტები
კატეგორია:დაბადებული 1855
კატეგორია:გარდაცვლილი 1888
კატეგორია:მწერლები ანბანის მიხედვით
კატეგორია:სანქტ-პეტერბურგში გარდაცვლილები
პიტერ ჰემილი

**პიტერ ჯოზეფ ენდრიუ ჰემილი** (; დ. 5 ნოემბერი, 1948) — ინგლისელი მომღერალი, გიტარისტი, კომპოზიტორი და მუსიკალური პროდიუსერი. პროგრესული როკ-ჯგუფ Van der Graaf Generator-ის დამფუძნებელი. უკრავს გიტარასა და კლავიშებიან საკრავებზე.

## სიმღერის ტექსტები 
ჰემილის სიმღერის ტექსტები ეხება სიყვარულის, ურთიერთობების, სიკვდილის, თვითგამორკვევის, პოლიტიკისა და რელიგიის თემებს. მისი ტექსტები ასევე მოიცავს მეცნიერულ, ლიტერატურულ და ისტორიულ სიუჟეტებს. მაგალითად, სოლო-ალბომ „Fool's Mate-ის“ სიმღერაში „Viking“ ნორვეგიული მითოლოგიის პერსონაჟები ფიგურირებენ.

1974 წელს ჰემილმა გამოაქვეყნა წიგნი „Killers, Angels, Refugees“, რომელიც სიმღერის ტექსტების, პოემებისა და მოთხრობების კრებულია. 1982 წელს გამოუშვა მისი გაგრძელება „Mirrors, Dreams, Miracles“.

## დისკოგრაფია 
### სოლო-ალბომები 
*''Fool's Mate* (ივლისი 1971)
**Chameleon in the Shadow of the Night* (მაისი 1973)
**The Silent Corner and the Empty Stage* (თებერვალი 1974)
**In Camera* (ივლისი 1974)
**Nadir's Big Chance* (თებერვალი 1975)
**Over* (აპრილი 1977)
**The Future Now* (სექტემბერი 1978)
**pH7* (სექტემბერი 1979)
**A Black Box* (აგვისტო 1980)
**Sitting Targets* (ივნისი 1981)
**Enter K* (ოქტომბერი 1982)
**Loops and Reels* (ივნისი 1983)
**Patience* (აგვისტო 1983)
**Skin* (მარტი 1986)
**And Close As This* (ნოემბერი 1986)
**In a Foreign Town* (ნოემბერი 1988)
**Out of Water* (თებერვალი 1990)
**The Fall of the House of Usher* (ნოემბერი 1991, *deconstructed and rebuilt* გამოვიდა 1999 წლის ნოემბერში)
**Fireships* (მარტი 1992)
**The Noise* (მარტი 1993)
**Roaring Forties* (სექტემბერი 1994)
**X My Heart* (მარტი 1996)
**Sonix* (ნოემბერი 1996)
**Everyone You Hold* (ივნისი 1997)
**This* (ოქტომბერი 1998)
**None of the Above* (აპრილი 2000)
**What, Now?* (ივნისი 2001)
**Unsung* (ოქტომბერი 2001)
**Clutch* (ოქტომბერი 2002)
**Incoherence* (მარტი 2004)
**Singularity* (დეკემბერი 2006)
**Thin Air* (ივნისი 2009)
**Consequences* (აპრილი 2012)
**All That Might Have Been* (ნოემბერი 2014)
* *From the Trees* (2017)
* *In Translation* (2021)

### თანამშროლობა 
**Spur of the Moment* (თებერვალი 1988, გაი ევანზთან ერთად)
**The Appointed Hour* (ნოემბერი 1999, როჯერ ენოსთან ერთად)
**Other World'' (თებერვალი 2014, გარი ლუკასთან ერთად)

## რესურსები ინტერნეტში 
* 
* ინტერვიუ პიტერ ჰემილთან. 2013

კატეგორია:ინგლისელი მომღერლები
კატეგორია:ინგლისელი კომპოზიტორები
კატეგორია:დაბადებული 1948
კატეგორია:დაბადებული 5 ნოემბერი
კატეგორია:ცოცხალი ადამიანები
კანადის გერბი

**კანადის გერბი** (აგრეთვე ცნობილი როგორც „კანადის სამეფო გერბი”) — კანადის ერთ-ერთი ეროვნული სიმბოლო. კანადის გერბი დამტკიცდა 1921 წელს, თუმცა მას შემდეგ მცირე შესწორებები განიცადა და თანამედროვე სახე 1994 წელს მიიღო (ცვლილებები ძირითადად გერბის მხატვრულ სახეს ეხებოდა და ამიტომ მას არსებითი ცვლილებები არ განუცდია).

## რესურსები ინტერნეტში 
* [The Arms of Canada (Canadian Heritage)](http://www.pch.gc.ca/pgm/ceem-cced/symbl/arm1-eng.cfm%20The%20Arms%20of%20Canada%20(Canadian%20Heritage))

კატეგორია:კანადის ეროვნული სიმბოლოები
კატეგორია:სახელმწიფო გერბები
კატეგორია:გერბები ლომის გამოსახულებით
კატეგორია:გერბები გვირგვინის გამოსახულებით
კატეგორია:გერბები დროშის გამოსახულებით
კატეგორია:გერბები ჯაჭვის გამოსახულებით
კატეგორია:გერბები ანბანის მიხედვით
ფრიდრიხ ვილჰელმ ბესელი

**ფრიდრიხ ვილჰელმ ბესელი** (; დ. 22 ივლისი, 1784, მინდენი — გ. 17 მარტი, 1846, კენიგსბერგი) — გერმანელი ასტრონომი. ბერლინის მეცნიერებათა აკადემიის წევრი (1812). ოცი წლისამ გამოთვალა ჰალეის კომეტის ორბიტა. 1806 წელს ასისტენტად მიიღეს ლილიენტალის კერძო ობსერვატორიაში, სადაც ხელახლა დაამუშავა ჯეიმზ ბრედლის დაკვირვებათა მონაცემები და დიდი სიზუსტით განსაზღვრა რეფრაქციის, პროცესიის და ნუტაციის მუდმივები. 1810 წელს გახდა კენიგსბერგის უნივერსიტეტის პროფესორი. აქ მან დააარსა ობსერვატორია, რომელსაც სიკვდილამდე განაგებდა. ამ ობსერვატორიის მერიდიანული წრით +47°-იდან -16°-მდე დახრილობის შუალედში დააკვირდა 75011 ვარსკვლავს, დაამუშავა ასტრონომიულ ხელსაწყოთა ცდომილების თეორია. აღმოაჩინა პიროვნული განტოლება, ე.ი ყოველი დაკვირვებლისთვის დამახასიათებელი სისტემათა ცდომილება, რითაც უფრო მაღალ საფეხურზე აიყვანა ასტრონომიული გაზომვების სიზუსტე. დაკვირვებათა მონაცემების დამუშავებისას ბესელი იყენებდა ალბათობის თეორიას და უმცირესი კვადრატების ხერხს. ჰელიომეტრის მეშვეობით ბესელმა განსაზღვრა ვარსკვლავ გედი-61-ის პარალაქსი (1838), რითაც ერთ-ერთმა პირველმა გაზომა მანძილი უძრავ ვარსკვლავებამდე. განსაზღვრა პლანეტების მასები და სატურნის თანამგზავრთა ორბიტის ელემენტები. დიდი მნიშვნელობა აქვს ბესელის შრომებს გეოდეზიის დარგში.

მათემატიკაში ბესელის სახელს ატარებს პირველი გვარის ცილინდრული ფუნქციები და დიფერენციული განტოლება, რომელსაც ისინი აკმაყოფილებენ. მასევ ეკუთვნის უტოლობა ფურიეს მწკრივის კოეფიციენტებისთვის და აგრეთვე საინტერპოლაციო ფორმულა.

## ლიტერატურა
## რესურსები ინტერნეტში
## სქოლიო
კატეგორია:გერმანელი ასტრონომები
კატეგორია:გერმანელი მათემატიკოსები
ვალდაის მაღლობი

**ვალდაის მაღლობი** () — მაღლობი აღმოსავლეთ ევროპის ვაკის ჩრდილო-დასავლეთ ნაწილში, რუსეთის ტვერის ოლქში. გადაჭიმულია დაახლოებით 600 კმ-ზე. ვალდაის მაღლობზე სათავე აქვს მდინარეებს: ვოლგას, დასავლეთ დვინას, ლოვატს, მსტას, სიასს, მოლოგასა და სხვა. სიმაღლე 150-იდან 250-მდე, მაქსიმალური სიმაღლე 347 მ. მაღლობის საფუძველში განვითარებულია კარბონული სისტემის კირქვები, მერგელები, თიხები, რომლებიც ზემოდან მყინვარული და მდინარეულ-მყინვარული ნალექებითაა დაფარული. ვალდაის მაღლობი მოიცავს ტიხვინის, მეგორის სერებს, ვეფსის მაღლობსა და სხვა. მაღლობის ჩრდილო-დასავლეთი ნაწილი ციცაბოა, სამხრეთ-აღმოსავლეთი — დამრეცი. რელიეფი მორენული, ბორცვიან-სერებიანია. ბევრია ტბა, რომელთა შორისაა ვალდაი, პენო, ვსელუგი, ვოლგო, სელიგერი და სხვა. ზედაპირი ძლიერ დაჭაობებულია. მაღლობის ჩრდილოეთ ნაწილში არის ვალდაის ეროვნული პარკი, რომელიც დაარსდა 1990 წელს. იზრდება ნაძვი, ფიჭვი, არყი, მუხა და სხვა. ვალდაის მაღლობი ტურიზმის რაიონია.

## რესურსები ინტერნეტში 
კატეგორია:რუსეთის მაღლობები
აკაკი დვალიშვილი (ფეხბურთელი)

**აკაკი დვალიშვილი** (დ. 30 ივნისი, 1991) — ქართველი ფეხბურთელი, საფეხბურთო კლუბ „სამტრედიის“ მცველი.

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 

კატეგორია:დაბადებული 1991
კატეგორია:ქართველი ფეხბურთელები
კატეგორია:სამტრედიის ფეხბურთელები
კატეგორია:ლანჩხუთის გურიას ფეხბურთელები
კატეგორია:დაბადებული 30 ივნისი
ირლანდიური სეტერი

**ირლანდიური სეტერი** () — ძაღლის ჯიში, რომელიც გამოყვანილია ირლანდიაში XVIII საუკუნეში.

ირლანდიური სეტერია წინაპრებს შორისაა ძველესპანური მეძებარი (ესპანეთის საზღვრებს გარეთ უცნობია), სეტინგ-სპანიელი და სხვადასხვა ესპანური სეტერები. სამშობლოში, ირლანდიაში, ამ სეტერს ოდესღაც "modder rhu" ("წითელი ძაღლი"), ასევე, წითელ სპანიელს ეძახდნენ. ენერგიული და სიცოცხლის მოყვარული ირლანდიური სეტერი შესანიშნავად გრძნობს თავს ოჯახში, თუმცა დიდი ფიზიკური დატვირთვა სჭირდება. უფრო მკვირცხლი, ვიდრე სხვა კომპანიონი ძაღლები, ეს დაუოკებელი ენერგიის მქონე ძაღლი დაუღალავად დაჰქრის პარკებსა და მდელოებზე. კარგად ეგუება ბავშვებს და სხვა ძაღლებს.

შედარებით გვიანი მომწიფების და დაუოკებელი ენერგიის გამო ირლანდიურ სეტერს დაუმსახურებლად თვლიან თავქარიან და გადაჭარბებულად აქტიურ ძაღლად. ირლანდიურ სეტერს აქვს თხელი გრძელი ყურები, სწორი და დაკუნთული ფეხები, გრძელი, აბრეშუმისებრი ბალანი, რომელსაც განსაკუთრებული მოვლა სჭირდება. ნუშისებრ თვალებს ყვითელი გამოხედვა ახასიათებს.

## რესურსები ინტერნეტში
* ირლანდიური სეტერი 

კატეგორია:მონადირე ძაღლები
კატეგორია:ირლანდიური წარმოშობის ძაღლის ჯიშები
ჩეხური ფოუსეკი

**ჩეხური ფოუსეკი** () — ძაღლის ჯიში, რომელიც გამოყვანილია ჩეხეთში XIX საუკუნეში.

გამორიცხული არ არის, რომ ჯერ კიდევ XV საუკუნეში ჩეხური ფოუსეკის წინაპრები ეხმარებოდნენ მონადირეებს ფრინველის მოძებნაში. XX საუკუნეში ეს ჯიში განაახლეს გერმანულ უხეშბალნიან და მოკლებალნიან მეძებრებთან შეჯვარებით. საზრიანი, კეთილი ჩეხური ფოუსეკი ერთ-ერთი ყველაზე პოპულარული ძაღლია ბოჰემიაში. ის კარგი მონადირე, კომპანიონი და ბავშვების რჩეულია. ამ ჯიშის ზოგიერთი წარმომადგენელი ძალიან ჯიუტია და პატრონის მხრიდან სიმკაცრე სჭირდება. მიუხედავად იმისა, რომ ფოუსეკი სოფლად ცხოვრებასაა მიჩვეული, რეგულარული ფიზიკური დატვირთვს შემთხვევაში მას ქალაქის ბინაშიც შეუძლია ცხოვრება. ჩეხური ფოუსეკი სამშობლოს ფარგლებს გარეთ დიდ აღიარებას იმსახურებს.

## რესურსები ინტერნეტში
* ჩეხური ფოუსეკი 

კატეგორია:მონადირე ძაღლები
კატეგორია:ჩეხური წარმოშობის ძაღლის ჯიშები
ოლაია (ანტიოკია)

**ოლაია** () — ქალაქი და მუნიციპალიტეტი კოლომბიაში, ანტიოკიის დეპარტამენტში. მდებარეობს ზღვის დონიდან 743 მეტრზე. 2005 წლის მონაცემებით, მოსახლეობა 2 906 ადამიანს შეადგენდა. ფართობი 160 კმ²-ია.

## იხილეთ აგრეთვე
* კოლომბიის ქალაქების სია

## რესურსები ინტერნეტში
**კოლომბიის მოსახლეობის 2005 წლის აღწერის მონაცემები — კოლომბიის სტატისტიკის ეროვნული დეპარტამენტი*  

კატეგორია:ანტიოკიის დეპარტამენტის მუნიციპალიტეტები და ქალაქები
იტალიური ბრაკი

**იტალიური ბრაკი** () — ძაღლის ჯიში, რომელიც გამოყვანილია იტალიაში XVIII საუკუნეში.

ამ თავისებური ძაღლის სამშობლო იტალიური პროვინციები პიემონტი და ლომბარდიაა. ზოგი ფიქრობს, რომ იტალიური ბრაკი სუჯენოსა და ძველი აზიური მასტიფის ნაჯვარია, ზოგიც - რომ წმინდა ჰუბერტის ძაღლის შთამომავალია. აღორძინების ხანაში ძალიან "მოდურმა", ენერგიულმა, თუმცა ოდნავ ჯიუტმა იტალიურმა ბრაკმა, შემდგომში თანდათან დაკარგა პოპულარობა. ცოტა ხნის წინ მას კვლავ მიაციეს ყურადღება - ჯერ იტალიელებმა, შემდეგ კი ევროპის სხვა ქვეყნებმა.

დღესდღეობით ეს ძლიერი, პროპორციული აღნაგობის მქონე ძაღლი ყველა ევროპული გამოფენის მონაწილეა, სერიოზული, კომპანიონია. ნადირობისას ის ენერგიული და მამაცი მონადირეა, რომელიც ძალიან კარგად მუშაობს კვალზე და ერთნაირად კარგად მოავს ნანადირევი ხმელეთზე და წყალში.

ის ადვილად ეგუება ქალაქის პირობებში ცხოვრებას, სიცხეს და სიცივეს. ბალნის შეფერილობა შეიძლება იყოს თეთრი, ან თეთრი ნარინჯისფრით და თეთრი წაბლისფრით. ადვილად ეგუება ბავშვებს და სხვა ძაღლებს. იტალიურ ბრაკს აქვს ღია ფერის თვალები, გრძელი ყურები, დაკუნთული სხეული დაფარულია მოკლე, ხშირი, რბილი ბალნით. წინა ფეხები სწორი და მაგარია.

## რესურსები ინტერნეტში
* იტალიური ბრაკი 

კატეგორია:მონადირე ძაღლები
კატეგორია:იტალიური წარმოშობის ძაღლის ჯიშები
ესპანური მეძებარი

**ესპანური მეძებარი** () — ძაღლის ჯიში, რომელიც გამოყვანილია ესპანეთში XVI საუკუნეში.

ეს მეძებრების შედარებით „ახალი“ ჯიში, როგორც ჩანს, მიიღეს უძველესი მეძებრების (როგორიცაა, მაგალითად, ნავარული პერდიგუერო) და უფრო მჩატე ძვლების მქონე მეძებრების შეჯვარებით. სრულებით შესაძლებელია, რომ მეძებრების ბევრი ევროპული  ჯიშის სამშობლო იყოს პირენეის ნახევარკუნძული. ოდესღაც ესპანურ მეძებარს იყენებდნენ ირემზე და სხვა მსხვილ ნადირზე სანადიროდ, დღესდღეობით მას იყენებენ მცირე ნადირის (კურდღელი, გნოლი და ა.შ.) მოსაძებნად და აპორტირებისთვის.

დაუღალავი მუშაკი, ესპანური მეძებარი ერთნაირად კარგად მუშაობს როგორც ხმელეთზე, ასევე წყალში. მისი გარეგანი იერი მიუთითებს კარგი ყნოსვის მქონე მეძებრებთან ახლო ნათესაობაზე, კარგად დგას კვალში ესპანური მეძებარიც. ნაკლებმომთხოვნი და კეთილი ეს ძაღლი ბავშვებთან ალერსიანია, მომთმენია სხვა ძაღლების მიმართ და უმიზეზოდ არასოდეს იკბინება. ადვილად იწვრთნება, კარგად უძლებს სიცხეს, სჭირდება დამატებითი ფიზიკური დატვირთვა. ესპანურ მეძებარს აქვს გრძელი ყურები, სწორი და გრძელი წინა ფეხები, მხრები ძალიან დაკუნთული და ძლიერია, მუქ თვალებს ნაღვლიანი გამოხედვა ახასიათებთ.

## რესურსები ინტერნეტში
* ესპანური მეძებარი 

კატეგორია:მონადირე ძაღლები
კატეგორია:ესპანური წარმოშობის ძაღლის ჯიშები
რიონეგრო (ანტიოკია)

**რიონეგრო** () — ქალაქი და მუნიციპალიტეტი კოლუმბიაში, ანტიოკიის დეპარტამენტში. მდებარეობს ზღვის დონიდან 2.057 მეტრზე. 2005 წლის მონაცემებით, მოსახლეობა 101 046 ადამიანს შეადგენდა. ფართობი 196 კმ²-ია.

## კლიმატი
## იხილეთ აგრეთვე
* კოლუმბიის ქალაქების სია

## რესურსები ინტერნეტში
**კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი*  

## სქოლიო
კატეგორია:ანტიოკიის დეპარტამენტის მუნიციპალიტეტები და ქალაქები
ცემესის უბე

**ცემესის უბე**, **ნოვოროსიისკის უბე** () — შავი ზღვის უბე კავკასიის სანაპიროს ჩრდილო-დასავლეთ ნაწილში. სახელწოდება მიიღო მასში ჩამავალი მდინარის ცემესის სახელის მიხედვით. სიგრძე 15 კმ, სიგანე შესასვლელთან 9 კმ, ცენტრალურ ნაწილში 4,6 კმ. სიღრმე 21-27 მ. სამხრეთ-დასავლეთი ნაპირები დაბალია, ჩრდილო-აღმოსავლეთი — ამაღლებული. სუსტად არის შეჭრილ-შემოჭრილი. წარმოქმნილია სუჯუკის ცელათი და დოობის კონცხით. შემოდგომასა და ზამთარში იცის ძლიერი ქარი, — ბორა, რაც საშიშროებას უქმნის ნაოსნობას. გემებისათვის მოსახერხებელია. ცემესის უბის ნაპირზეა ქალაქი ნოვოროსიისკი. 1986 წლის 31 აგვისტოს ცემესის უბიდან გამოსვლის შემდეგ გემი „ადმირალ ნახიმოვი“ შეეჯახა ბალკერს „პეტრე ვასევს“, რის შედეგადაც „ადმირალ ნახიმოვი“ 7-8 წუთში ჩაიძირა. დაიღუპა 423 ადამიანი. კატასტროფიდან ერთი წლის შემდეგ დოობის კონცხზე დაიდგა სამახსოვრო ნიშანი.

## რესურსები ინტერნეტში 
კატეგორია:შავი ზღვის ყურეები
მართლწინააღმდეგობა

**მართლწინააღმდეგობა** სამართლის ყოველ დარგში აღნიშნავს პირის ქმედებას, რომელიც ეწინააღმდეგება მართლწესრიგს, საზოგადოებაში დამკვიდრებულ კულტურის ნორმებს. 

სამართლის თეორიაში მართლწინააღმდეგობის არსი ძირითადად ნეგატიურად, ე. ი. მართლწინააღმდეგობის გამომრიცხველი გარემოებების სახითაა ჩამოყალიბებული. კანონით აკრძალული ქმედების განხორციელებისას იგულისხმება, რომ მართლწინააღმდეგობა აშკარაა, თუკი არ არსებობს მისი გამომრიცხველი გარემოებანი. მაგალითად, მართლწინააღმდეგობის გამომრიცხველ სამოქალაქოსამართლებრივ ერთ-ერთ გარემოებას წარმოადგენს უკიდურესი აუცილებლობა. 

მართლწინააღმდეგობასა და მის გამომრიცხველ გარემოებებს განსაკუთრებული მნიშვნელობა ენიჭება სისხლის სამართალში. კონტინენტური ევროპის სამართლის ქვეყნებში გავრცელებულ დანაშაულის სამსაფეხურიან სისტემაში მართლწინააღმდეგობას მეორე ადგილი უკავია (ქმედების შემადგენლობასა და ბრალთან ერთად) და მისი დადგენა აუცილებელი პირობაა დანაშაულის ჩადენის დასასაბუთებლად. თუკი მართლწინააღმდეგობის არსებობა კონკრეტულ შემთხვევაში ვერ მტკიცდება, ჩადენილი ქმედება მართლზომიერად ითვლება. 

სისხლის სამართალი იცნობს მართლწინააღმდეგობის გამომრიცხველ შემდეგ გარემოებებს: უკიდურესი აუცილებლობა, აუცილებელი მოგერიება, დამნაშავის შეპყრობა, მართლზომიერი რისკი, დაზარალებულის თანხმობა ან სავარაუდო თანხმობა და სხვ. თანამონაწილეობის აქცესორული ბუნების გამო, ამსრულებლის ქმედების მართლზომიერება თანამონაწილის ქმედების მართლწინააღმდეგობას გამორიცხავს.

## რესურსები ინტერნეტში
*განმარტებითი იურიდიული ლექსიკონი 

კატეგორია:იურიდიული ტერმინოლოგია
კატეგორია:დანაშაული
კატეგორია:სისხლის სამართლის ზოგადი ნაწილი
ამირან გოგიტიძე

**ამირან გოგიტიძე** (დ. 20 მაისი, 1964) — ქართველი მწვრთნელი. 2012–2014 წლებში წვრთნიდა ხელვაჩაურის „მაჭახელას“, 2014 წლის აგვისტოდან კი უმაღლეს ლიგაში ახალაღზევებულ ქობულეთის „შუქურას“ ჩაუდგა სათავეში, მან ბესიკ შეროზია ჩაანაცვლა. ამავე წლის ნოემბერში კლუბი დატოვა, მის ადგილზე კონსტანტინ ფროლოვი დაინიშნა.

## რესურსები ინტერნეტში 
* პროფილი Soccerway-ზე  

## სქოლიო 
კატეგორია:დაბადებული 20 მაისი
კატეგორია:დაბადებული 1964
კატეგორია:ქართველი ფეხბურთის მწვრთნელები
კატეგორია:ხელვაჩაურის მაჭახელას მწვრთნელები
კატეგორია:ქობულეთის შუქურას მწვრთნელები
ამირან
ანავისოსი

**ანავისოსი** () — ქალაქი და ყოფილი მუნიციპალიტეტი აღმოსავლეთ ატიკაში, საბერძნეთში. 2011 წლის მოსახლეობის აღწერის მიხედვით ქალაქში ცხოვრობდა 6,202 ადამიანი. მდებარეობს სარონიკოსის ყურესთან, ოლიმპოსის ბორცვის მთისძირში. ქალაქის სამხრეთით გადის გზატკეცილი.

## რესურსები ინტერნეტში 
* ანავისოსის მუნიციპალიტეტი  

კატეგორია:საბერძნეთის ქალაქები
აზორის ანტიციკლონი

მინი|აზორის ანტიციკლონი
**აზორის ანტიციკლონი** () — მაღალი ატმოსფერული წნევის არე ჩრდილოეთ ნახევარსფეროში, ატლანტის ოკეანის სუბტროპიკულ ნაწილში. აისახება წნევათა მრავალწლიური საშუალოების რუკებზე. ატმოსფეროს მოქმედების უმნიშვნელოვანესი ცენტრი; განსაკუთრებით კარგადაა გამოხატული ზაფხულში. მისი ცენტრი აზორის კუნძულებთან, 35-ე პარალელის მახლობლადაა. ზამთარში აზორის ანტიციკლონის განშტოება საჰარაზე ვრცელდება, ზაფხულში — ხმელთაშუა ზღვასა და სამხრეთ ევროპაზე. იანვარში წნევა ცენტრში 1022 მბ-ზე მაღალია, ივლისში — 1025 მბ აღემატება. 

მთელი წლის განმავლობაში ოკეანის ამ ნაწილში ანტიციკლონები მკვეთრად სჭარბობს ციკლონებს. აზორის ანტიციკლონი ზღვის ტროპიკული ჰაერის მასების კერაა; ამ მასების ურთიერთმოქმედება ჰაერის პოლარულ მასებთან ატლანტიკის პოლარულ ფრონტზე განაპირობებს ოკეანეზე ინტენსიურ ციკლონურ მოქმედებას. ეს გარემოება ძლიერ გავლენას ახდენს ევროპის ამინდსა და კლიმატზე; აზორის ანტიციკლონის შიდა ნაწილებში გაბატონებულია წყნარი, მცირეღრუბლიანი და მშრალი ამინდი. 

უფრო დაბალ განედებში აზორის ანტიციკლონის ეკვატორულ პერიფერიებზე ქრის ჩრდილო ატლანტიკური პასატები. წყნარ ოკენეაში აზორის ანტიციკლონის ანალოგიაა ჰავაის ანტიციკლონი.

## ლიტერატურა 
კატეგორია:ატლანტის ოკეანე
კატეგორია:კლიმატოლოგია
კატეგორია:მეტეოროლოგია
ფრანკა ფალკუჩი

მინი|280პქ|ფრანკა ფალკუჩი
**ფრანკა ფალკუჩი** (Franca Falcucci; დ. 22 მარტი, 1926 — გ. 4 სექტემბერი, 2014) — იტალიელი პოლიტიკოსი ქრისტიან-დემოკრატიული პარტიიდან. სხვადასხვა დროს იყო იტალიის სენატის წევრი და პირველი ქალი, რომელიც იტალიის საზოგადოებრივი განათლების მინისტრი გახდა.

## ბიოგრაფია
დაიბადა 1926 წელს რომში. ლიცეუმში სწავლისას დაეუფლა ლათინურ და ბერძნულ ენებს. 1968 წლიდან პოლიტიკური კარიერა დაიწყო. 

1974 წელს, განათლების მინისტრმა ფრანკო მარია მალფატიმ ფალკუჩის იმ გუნდის ხელმძღვანელობა სთხოვა, რომელიც უნარშეზღუდული სტუდენტების პრობლემებზე მუშაობდა. 1975 წელს გამოცემული „ფალკუჩის დოკუმენტი“ ერთ-ერთი მოწინავე იყო უნარშეზღუდულთა სწავლების საკითხებში, როგორც ევროპულ, ისე საერთაშორისო დონეზე და წარმოადგენდა აღნიშნული საკითხისადმი სრულიად ახლებურ მიდგომას. დოკუმენტში ნათქვამი იყო:

==რესურსები ინტერნეტში===
* http://www.senato.it/leg/05/BGT/Schede/Attsen/00000930.htm
* https://web.archive.org/web/20140908173442/http://www.unita.it/politica/morta-falcucci-istruzione-religione-disabili-ministro-dc-riforma-scolastica-scuola-1.587099

კატეგორია:იტალიელი პოლიტიკოსები
კატეგორია:დაბადებული 22 მარტი
კატეგორია:დაბადებული 1926
კატეგორია:გარდაცვლილი 4 სექტემბერი
კატეგორია:გარდაცვლილი 2014
კატეგორია:რომში დაბადებულები
ოდესის ყურე

**ოდესის ყურე** () — ყურე შავი ზღვის ჩრდილო-დასავლეთ ნაწილში. ნაპირზე მდებარეობს ოდესის პორტი და ქალაქი ოდესა. სიგანე დაახლოებით 9 კმ აღწევს, სიღრმე 14 მ. მარილიანობა 15,2 ‰-დან 15,6 ‰-მდე. ცალკეულ პერიოდებში მარილიანობა 10 ‰-17 ‰ ფარგლებში მერყეობს, ხოლო ზოგჯერ 18 ‰ აღწევს. ჩრდილოეთიდან შემოზღუდულია ჩრდილო-ოდესის კონცხით, ხოლო სამხრეთით ლანჟერონის კონცხით. ფსკერი მეტწილად ქვიშიანია. დამახასიათებელია ზომიერად კონტინენტური კლიმატი. ზაფხულში წყლის ტემპერატურაა +19,9°C, ზამთარში — +2,2°C.

## ლიტერატურა 
* Географічна енциклопедія України: в 3-х томах / Редколегія: О. М. Маринич (відпов. ред.) та ін. — К.: «Українська радянська енциклопедія» імені М. П. Бажана, 1989.

კატეგორია:შავი ზღვის ყურეები
პორტუგალიური მეძებარი

**პორტუგალიური მეძებარი** () — ძაღლის ჯიში, რომელიც გამოყვანილია პორტუგალიაში შუა საუკუნეებში.

ოდესღაც ამ უძველეს ძაღლის ჯიშსიყენებდნენ მიმინოთი ნადირობისას. მისი წინაპარი, როგორც ჩანს, იყო დღესდღეობით გადაშენებული ესპანური მეძებარი პოდენგო დი მასტრა, ხოლო მისი პორტუგალიური სახელწოდება ნიშნავს "გნოლის ძაღლს" და მის პირვანდელ დანიშნულებაზე მიუთითებს. ესპანური მეძებრის გარეგნული სახე რამდენიმე საუკუნეა არ შეცვლილა. მრავალმხრივი მონადირეობრივი ტალანტით დაჯილდოებული დამჯერი პორტუგალიური მეძებარი შესაძლოა ინგლისური პოინტერის წინაპარია, რომელიც დიდ ბრიტანეთში, როგორც ჩანს, XVIII საუკუნის დასაწყისში შეიყვანეს. გაწონასწორებული, დამჯერი და საიმედო ეს ძაღლები დამსახურებულად სარგებლობენ დიდი პოპულარობით თავის სამშობლოში. ეს განპირობებულია როგორც მათი შესანიშნავი ხასითით, ასევე შესანიშნავი მუშა თვისებებით. პორტუგალიური მეძებარი კარგად ეგუება სხვა ძაღლებს და ბავშვებს, ადვილად იწვრთნება, თუმცა ცუდი მოდარაჯეა. კარგი ფიზიკური ფორმის შესანარჩუნებლად პორტუგალიურ მეძებარს მნიშვნელოვანი და რეგულარული ფიზიკური დატვირთვა სჭირდება. მისი ბალანი შეიძლება იყოს ყვითელი, ან წაბლისფერი და განსაკუთრებული მოვლა არ სჭირდება, კარგად უძლებს სიცხეს, აქვს სწორი, გრძელი წინა ფეხები.

## რესურსები ინტერნეტში
* პორტუგალიური მეძებარი  

კატეგორია:მონადირე ძაღლები
კატეგორია:პორტუგალიური წარმოშობის ძაღლის ჯიშები
კახოვკის წყალსაცავი

**კახოვკის წყალსაცავი** () — წყალსაცავი მდინარე დნეპრზე, უკრაინის ხერსონის, ზაპორიჟიისა და დნიპროპეტროვსკის ოლქებში. შეიქმნა 1955–58 წლებში კახოვკის ჰიდროკვანძის კაშხლით. ფართობი 2155 კმ², სიგრძე 230 კმ, სიგანე 25 კმ, მაქსიმალური სიღრმე 36 მ. აწესრიგებს სეზონურ და ნაწილობრივ მრვალწლიურ ჩამონადენს. კახოვკის წყალსაცავიდან იწყება ჩრდილოეთ ყირიმის არხი. თევზჭერა. კახოვკის წყალსაცავის ნაპირზეა ქალაქები: ზაპორიჟია, ნიკოპოლი, ნოვა-კახოვკა, კახოვკა, ბერისლავი, კამიანკა-დნიპროვსკა.

## კაშხლის განადგურება 
2023 წლის 6 ივნისს რუსეთის მიერ უკრაინაში შეჭრის მსვლელობისას, მოხდა კახოვკის ჰესის აფეთქება. კაშხლის გარღვევამ გამოიწვია მდინარის ქვემო დინებაზე არსებული დასახლებული პუნქტების დატბორვა. საფრთხის ქვეშ აღმოჩნდა ზაპორიჟიის ატომური ელექტროსადგური, რომელიც შესაძლოა გაგრილების გარეშე დარჩენოდა და ყირიმის წყალმომარაგება.

## რესურსები ინტერნეტში 
## სქოლიო
კატეგორია:უკრაინის წყალსაცავები
მარინილია

**მარინილია** () — ქალაქი და მუნიციპალიტეტი კოლომბიაში, ანტიოკიის დეპარტამენტში. მდებარეობს ზღვის დონიდან 2.080 მეტრზე. 2005 წლის მონაცემებით, მოსახლეობა 45 658 ადამიანს შეადგენდა. ფართობი 115 კმ²-ია.

## იხილეთ აგრეთვე
* კოლომბიის ქალაქების სია

## რესურსები ინტერნეტში
**კოლომბიის მოსახლეობის 2005 წლის აღწერის მონაცემები — კოლომბიის სტატისტიკის ეროვნული დეპარტამენტი*  

კატეგორია:ანტიოკიის დეპარტამენტის მუნიციპალიტეტები და ქალაქები
აჰმედ შაჰ ყაჯარი

**სულთან აჰმედ შაჰ ყაჯარი** (; დ. 21 იანვარი 1898 — გ. 21 თებერვალი 1930) — ირანის ბოლო შაჰი ყაჯარების დინასტიიდან.

## ბიოგრაფია
აჰმედი მუჰამედ ალი შაჰის ვაჟი იყო. 1909 წელს მას შემდეგ, რაც მუჰამედი ტახტიდან ჩამოაგდეს მისი ადგილი 11 წლის აჰმედმა დაიკავა. იგი არ ფლობდა რეალურ ძალაუფლებას, რადგან მისი სახელით სახელმწიფოს ბახტიარების გვარის რეგენტები მართავდნენ. 1923 წელს განდევნილ იქნა ევროპაში. ფორმალურად ტახტი დაკარგა 1925 წლის 31 ოქტომბერს, როცა ირანის შაჰად რეზა ფეჰლევი აირჩიეს. დევნილობაში ცხოვრობდა საფრანგეთში. გარდაიცვალა 1930 წლის 21 თებერვალს 32 წლის ასაკში.

## შვილები
* მერიემდუხტ ხანუმი (1915–2005)
* ირანდუხტ ხანუმი (1916–1984)
* ჰუმაიონდუხტ ხანუმი (1917–2011)
* ფირუდინ-მირზა (1922–1975)

## რესურსები ინტერნეტში
* Qajar Portal 
* History of Iran: Qajar Dynasty 
* A postage stamp with his image 
* A sympathetic profile of him 
* Shahāb Mirzāi, *Mohammad-Hasan Mirzā: The last Crown Prince of Qajar*, in Persian, Jadid Online, 2008
* A slide show of some photographs from a collection belonging to Mohammad-Hasan Mirzā'', by Shahāb Mirzāi, Jadid Online, 2008

კატეგორია:ირანის მმართველები
კატეგორია:დაბადებული 21 იანვარი
კატეგორია:დაბადებული 1898
კატეგორია:გარდაცვლილი  21 თებერვალი
კატეგორია:გარდაცვლილი 1930
კატეგორია:ყაჯართა დინასტიის შაჰები
კატეგორია:წმინდა ანდრია პირველწოდებულის ორდენის კავალრები
კატეგორია:წმინდა ანას I ხარისხის ორდენის კავალრები
კატეგორია:წმინდა სტანისლავის I ხარისხის ორდენის კავალრები
იტალიური სპინონე

**იტალიური სპინონე** () — ძაღლის ჯიში, რომელიც გამოყვანილია იტალიაში შუა საუკუნეებში.

შესაძლოა სპინონეს წინაპრები იყვნენ სეგუჯიო, ან კორტალსის გრიფონი. ხოლო დღევანდელი სახე ჩამოყალიბდა პიემონტში და ლომბარდიაში ჯერ კიდევ XIII საუკუნეში, გარეგნული თვისებებით და ხასიათით მიმზიდველი იტალიური სპინონეს პოპულარობა მომავალში აუცილებლად გაიზრდება. დღესდღეობით უკვე დიდია მისი პოპულარობა სამშობლოს გარეთ - ჩრდილოეთ ამერიკაში, სკანდინავიაში, დიდ ბრიტანეთსა და ევროპის სხვა ქვეყნებში. ეს გასაკვირი არ არის, რადგან იტალიური სპინონე კეთილი, მხიარული და დამჯერი ძაღლია და დიდ სიამოვნებას იღებს ნადირობისგან, ან ბურთის დევნისგან. 
გარეგნულად დარბაისელი, თავშეკავებული სპინონე სინამდვილეში ენერგიული და მხიარული ძაღლია, რომელსაც ზოგჯერ ხულიგნობაც უყვარს. სპინონეს აქვს გრძელი, უხეში ბალანი, რომელიც შეიძლება იყოს თეთრი, თეთრი ნარინჯისფრით, ან თეთრი წაბლისფრით, რომელსაც განსაკუთრებული მოვლა სჭირდება. ის ადვილად უძლებს სიცივეს და სიცხეს. ადვილად ეგუება ქალაქის პირობებში ცხოვრებას. ადვილად იწვრთნება. კარგად ურთიერთობს ბავშვებთან. სამკუთხა ყურები დაფარულია გრძელი, ხშირი ბალნით. დიდი, მრგვალი, უდარდელი თვალების ზემოთ გრძელი ბალნისგან შემდგარი წარბებია, დრუნჩს ფარავს გრძელი ულვაშები და წვერი. 

## რესურსები ინტერნეტში
* იტალიური სპინონე  

კატეგორია:მონადირე ძაღლები
კატეგორია:იტალიური წარმოშობის ძაღლის ჯიშები
სტეფან ლევენი

**ჩელ სტეფან ლევენი** (; დ. 21 ივლისი 1957, სტოკჰოლმი, შვედეთი) — შვედი სახელმწიფო და პოლიტიკური მოღვაწე, პროფკავშირული გაერთიანების IF Metall-ის პირველი თავმჯდომარე 2006 წლის 1 იანვრიდან 2012 წლის 27 იანვრამდე. შვედეთის სოციალ-დემოკრატიული პარტიის თავმჯდომარე 2012 წლის 27 იანვრიდან. 2014 წლის  საპარლამენტო არჩევნების შედეგად ლევენმა დაიკავა პრემიერ-მინისტრის თანამდებობა 2014 წლის 3 ოქტომბრიდან.

## რესურსები ინტერნეტში
* სტეფან ლევენის CV სოციალ-დემოკრატიული პარტიის საიტზე 

კატეგორია:დაბადებული 1957
კატეგორია:შვედეთის პრემიერ-მინისტრები
კატეგორია:დაბადებული 21 ივლისი
კატეგორია:ცოცხალი ადამიანები
ბურბონული ბრაკი

**ბურბონული ბრაკი** () — ძაღლის ჯიში, რომელიც გამოყვანილია საფრანგეთში XVI საუკუნეში.

ლიტერატურულ წყაროებში ნახსენები ყველაზე ძველი ფრანგული მეძებარი ბურბონული ბრაკი პირველად აღწერა 1598 წელს ერთ-ერთმა იტალიელმა მოგზაურმა, რომელიც ცენტრალურ საფრანგეთში, ბურბონში მოხვდა. 

XX საუკუნეში არეულმა შეჯვარებამ გამოიწვია ამ ძაღლის მუშა თვისებების გაუარესება, თუმცა ბოლო დროს შესაძლებელი გახდა მათი თანდათან აღდგენა. კომპაქტური, ძლიერი ბურბონული ბრაკი ხშირად უკუდოდ, ან ძალიან მოკლე კუდით იბადებბა. უნივერსალურ მონადირე ბურბონს მრავალმხრივი თვისებები გააჩნია — მას შეუძლია კვალში ჩადგომა, ნანადირევის მოტანა ხშირი ბუჩქნარიდან, ჭაობიდან და წყლიდან. ფრანგულ მეძებრებს შორის ბურბონული ბრაკი ყველაზე გაწონასწორებული და მშვიდი ძაღლია.

XIX საუკუნეში მისი პოპულარობა შემცირდა, მაგრამ XX საუკუნის დასაწყისში ბურბონი კვლავ „მოდურ“ ძაღლად იქცა მონადირეებისათვის. მსოფლიო ომებმა ეს ჯიში გადაშენების პირას მიიყვანეს, მაგრამ ცოტა ხნის წინ მოხერხდა როგორც მისი რაოდენობის, ასევე, გამორჩეული უნივერსალური მონადირე ძაღლის თვისებების აღდგენა.

## რესურსები ინტერნეტში
* ბურბონული ბრაკი 
* Full genealogy, standards, photos, drawings, and genetics of the breed

კატეგორია:მონადირე ძაღლები
კატეგორია:ფრანგული წარმოშობის ძაღლის ჯიშები
ისლანდიის დეპრესია

მინი|ისლანდიის დეპრესია 2003 წლის 4 სექტემბერს
**ისლანდიის დეპრესია**, **ისლანდიის მინიმუმი** — დაბალი ატმოსფერული წნევის არე ატლანტის ოკეანის ჩრდილო ნაწილში — კუნძულ ისლანდიის მახლობლად; მნიშვნელოვანი ატმოსფეროს მოქმედების ცენტრი ჩრდილოეთ ნახევარსფეროში. განსაკუთრებით კარგადაა გამოხატული ზამთარში, როცა წნევა დეპრესიის ცენტრში 996 მბარ-ზე ნაკლებია. ისლანდიის დეპრესიის სამხრეთ კიდეზე მიწისპირა ჰაერი ატლანტის ოკეანიდან ევროპის ტერიტორიაზე გადადის და ზოგჯერ კავკასიამდეც აღწევს. ცივი ჰაერის მასების შემოჭრის შედეგად დასავლეთ საქართველოში მოდის თავსხმური ნალექები, შავ ზღვაზე იწყება შტორმი.

## ლიტერატურა 
კატეგორია:კლიმატოლოგია
კატეგორია:ატლანტის ოკეანე
ძველდანიური მეძებარი

**ძველდანიური მეძებარი** () — ძაღლის ჯიში, რომელიც გამოყვანილია დანიაში XVIII საუკუნეში.

როგორც ჩანს, ამ ჯიშის გამოსაყვანად XVIII საუკუნეში გამოიყენეს ადგილობრივი ძაღლები (რომელთა ძარღვებში იყო ბლადჰაუნდის სისხლი) და ესპანური მეძებრები, რომლებიც დანიაში ნიდერლანდებიდან მოხვდნენ. XX საუკუნეში ძველდანიური მეძებრების საერთო რაოდენობის შემცირებამ და მეორე მსოფლიო ომის დროს მათი გამრავლების თითქმის მთლიანად შეწყვეტამ ჯიში გადაშენების პირას მიიყვანა. 

საბედნიეროდ, ჯიშის გადარჩენა მოხერხდა და დღეს ძველდანიური მეძებარი ერთ-ერთი ყველაზე პოპულარული მონადირე ძაღლია, თუმცა სამშობლოს ფარგლებს გარეთ იშვიათად გვხვდება. მას მოაქვს მოკლული ნადირი ტყიდან და წყლიდან, შესანიშნავი ყნოსვის გამო იყენებენ კონტრაბანდის და ნარკოტიკების აღმოსაჩენად.

ძველდანიური მეძებარი ბავშვებთან ალერსიანია და ადვილად ეჩვევა ქალაქის პირობებს, კარგი კომპანიონია. ადვილად იტანს სიცხეს და სიცივეს და ადვილად იწვრთნება. აქვს უხეში, მოკლე ბალანი, ძლიერი მხრები და სწორი ფეხები, შედარებით მოკლე თავი, გრძელი ყურები.

## რესურსები ინტერნეტში
* ძველდანიური მეძებარი 

კატეგორია:მონადირე ძაღლები
კატეგორია:დანიური წარმოშობის ძაღლის ჯიშები
სან-ხუან-დე-ურაბა

**სან-ხუან-დე-ურაბა** () — ქალაქი და მუნიციპალიტეტი კოლუმბიაში, ანტიოკიის დეპარტამენტში. მდებარეობს ზღვის დონიდან 25 მეტრზე. 2005 წლის მონაცემებით, მოსახლეობა 20 938 ადამიანს შეადგენდა. ფართობი 239 კმ²-ია.

## კლიმატი
## იხილეთ აგრეთვე
* კოლუმბიის ქალაქების სია

## რესურსები ინტერნეტში
**კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი*  

## სქოლიო
კატეგორია:ანტიოკიის დეპარტამენტის მუნიციპალიტეტები და ქალაქები
შეილინ ვუდლი

**შეილინ დაიენ ვუდლი** ( დ. 15 ნოემბერი, 1991) — ამერიკელი მსახიობი. პირველ როლებს შორის იყო ემი ჯორგენსი სერიალში „*ამერიკელი თინეიჯერის საიდუმლო ცხოვრება*“ (2008–2013) და ფელისიტი მერიმენი 2005 წლის ფილმში „*ფელისიტი: ამერიკელი გოგონას თავგადასავალი*“.

გარღვევა მოხდა როლით ფილმში „*შთამომავლები*“  (2011). ალექსანდრა კინგის როლის შესრულებამ დაიმსახურა კრიტიკოსების მაღალი შეფასება და ჯილდოები, მათ შორის დამოუკიდებელი სულის ჯილდო ქალის საუკეთესო მეორეხარისხოვანი როლისთვის და ნომინაცია ოქროს გლობუსი საუკეთესო მსახიობი ქალისთვის მეორეხარისხოვან როლში (ფილმის კატეგორიაში). 2013 წელს მან შეასრულა ეიმი ფინეკის როლი ფილმში „*წარმტაცი დრო*“. მისმა შესრულებმა კვლავ დაიმსახურა კრიტკოსთა აღიარება. 2013 წლის სანდენსის კინოფესტივალზე მან შესრულებული როლისთვის მიიღო ჟიურის სპეციალური ჯილდო და ნომინირებული იქნა დამოუკიდებელი სულის ჯილდოზე ქალის წამყვანი როლისთვის.

2014 წელს ვუდლიმ საერთაშორისო აღიარება მოიპოვა წამყვანი პერსონაჟების როლის შესრულებით, რომანების ეკრანიზაციებში - ბეატრის პრაიორის როლით, „*დივერგენტში*“ და ჰეზელ გრეის ლანკასტერის როლით ფილმში „*ბედის ვარსკვლავის ბრალია*“. 

## ფილმოგრაფია
### მხატვრული ფილმები
## რესურსები ინტერნეტში
* 
* შეილინ ვუდლი საიტზე TV Guide
* 

## სქოლიო
კატეგორია:ამერიკელი მსახიობები
კატეგორია:დაბადებული 1991
კატეგორია:დაბადებული 15 ნოემბერი
კატეგორია:XX საუკუნის ამერიკელი ქალი მსახიობები
კატეგორია:ცოცხალი ადამიანები
სენ-ჟერმენული ბრაკი

**სენ-ჟერმენული ბრაკი** () — ძაღლის ჯიში, რომელიც გამოყვანილია საფრანგეთში 1830-იან წლებში.

ამ ჯიშის ხანდაზმულობაზე მიუთითებს თუნდაც ის ფაქტი, რომ ამ ჯიშისთვის დამახასიათებელი შეფერილობის მეძებარი გამოსახულია ლუვრში ერთ-ერთ ნახატზე, რომელიც ლუი XV განეკუთვნება. საფრანგეთის რევოლუციის დროს ამ ჯიშის წარმომადგენლების რაოდენობა ძლიერ შემცირდა. ჯიშის აღსადგენად გადარჩენილი ძაღლები შეაჯვარეს ინგლისურ პონტერებთან და ფრანგულ გასკონურ მეძებართან. სენ-ჟერმენული ბრაკი, რომლის შეფერილობა თეთრ ფონზე გაბნეულ ნარინჯისფერ ლაქებს წარმოადგენს, ინგლისური პოინტერის "გრძელ" ვერსიას ჰგავს. მისგანვე, როგორც ჩანს, მემკვიდრეობით მიიღო მშვიდი, დამჯერი და ერთგული, თუმცა ზოგჯერ ნერვიული ხასიათი. 

ხმელეთზე მოსიარულე ნადირზე შესანიშნავი მონადირე, სენ-ჟერმენი ადვილად იწვრთნება და ყველასთვის საყვარელი, შესანიშნავი კომპანიონი ხდება, ის თავს ერთნაირად კარგად გრძნობს როგორც ქალაქის ბინაში, ასევე სოფლის სახლშიც. სენ-ჟერმენის გაწვრთნა მხოლოდ რბილი მეთოდით უნდა მოხდეს. 

სენ-ჟერმენულ ბრაკს აქვს თხელი, რბილი ყურები, ოდნავ ამობურცული თავის ქალა. კუდი ბოლოსკენ ვიწროვდება. აქვს მოკლე, თხელი, რბილი ბალანი. კარგად უძლებს სიცივეს და სიცხეს, კარგად ეგუება ბავშვებს და სხვა ძაღლებს, ადვილად იწვრთნება.

## რესურსები ინტერნეტში
* სენ-ჟერმენული ბრაკი  

კატეგორია:მონადირე ძაღლები
კატეგორია:ფრანგული წარმოშობის ძაღლის ჯიშები